అద్భుతమేమీ జరగలేదు..! సంచలనానికి తావు లేదు..! స్వదేశంలో కోహ్లీసేన జోరు ముందు బంగ్లాదేశ్ తలొగ్గకతప్పలేదు..! ఆటను ఐదో రోజుకు తీసుకెళ్లినా.. ఆ జట్టు డ్రా ప్రయత్నాలు ఫలించలేదు..! దాంతో, వరుసగా ఆరో సిరీస్ను ఖాతాలో వేసుకున్న భారత్.. స్వదేశంలో ఓటమి ఎరుగని రికార్డును 19 టెస్టులకు పెంచుకుంది..! అలాగే, సారథిగా 15వ విజయంతో భారత్కు అత్యధిక టెస్టు విజయాలు అందించిన మూడో కెప్టెన్గా అజరుద్దీన్ను కోహ్లీ అధిగమించాడు..! అయితే, మ్యాచ్లో ఓడినా.. రెండు ఇన్నింగ్స్ల్లోనూ వందకు పైగా ఓవర్లు ఆడిన బంగ్లా తన పోరాటంతో ఆకట్టుకుంది...!కెప్టెన్గా 15వ విజయం208 పరుగులతో బంగ్లాపై భారత్ గెలుపుప్రత్యర్థి డ్రా ప్రయత్నాలు విఫలంహైదరాబాద్ (ఆంధ్రజ్యోతి క్రీడా ప్రతినిధి): చారిత్రక టెస్టులో టీమిండియా జయభేరి మోగించింది. స్వదేశంలో బంగ్లాదేశ్తో ఏకైక టెస్టులో కోహ్లీసేన ఘనవిజయం సాధించింది. ఉప్పల్ స్టేడియంలో సోమవారం ముగిసిన ఈ మ్యాచ్లో భారత్ 208 పరుగుల తేడాతో బంగ్లాదేశ్ను ఓడించింది. ఆతిథ్య జట్టుకు సవాల్ విసురుతూ ఐదో రోజు వరకూ పోటీ ఇచ్చిన బంగ్లా పోరాడి ఓడింది. కోహ్లీసేన నిర్దేశించిన 459 పరుగుల భారీ లక్ష్య ఛేదనలో ఓవర్నైట్ స్కోరు 103/3తో చివరి రోజు ఆట కొనసాగించిన బంగ్లాదేశ్ 250 పరుగులకే మిగతా ఏడు వికెట్లూ కోల్పోయి ఆలౌటైంది. షకీబల్ (22) ఓవర్నైట్ స్కోరుకు మరొక్క పరుగు మాత్రమే జత చేసి వెనుదిరగగా, కెప్టెన్ ముష్ఫికర్ రహీమ్ (23), షబ్బీర్ రహ్మాన్ (22), మెహ్దీ హసన్ (23) జట్టుకు ఓటమి తప్పించలేకపోయారు.మహ్మదుల్లా (149 బంతుల్లో 7 ఫోర్లతో 64) ఒంటరి పోరాటం ఓటమి అంతరాన్ని మాత్రమే తగ్గించగలిగింది. జడేజా (4/78), అశ్విన్ (4/73) చెరో నాలుగు వికెట్లతో బంగ్లాను దెబ్బ కొట్టగా.. ఇషాంత్ (2/40) రెండు కీలక వికెట్లతో సత్తా చాటాడు. భారత్ తొలి ఇన్నింగ్స్ను 687/6, రెండో ఇన్నింగ్స్ను 159/4 స్కోర్ల వద్ద డిక్లేర్ చేయగా.. బంగ్లా మొదటి ఇన్నింగ్స్లో 388 రన్స్కు ఆలౌటైన సంగతి తెలిసిందే. డబుల్ సెంచరీతో అదరగొట్టిన భారత కెప్టెన్ విరాట్ కోహ్లీకి ‘మ్యాన్ ఆఫ్ ద మ్యాచ్’ అవార్డు దక్కింది.మహ్మదుల్లా పోరాటం: విజయంపై ఆశలు ఎలాగూ లేనందున డ్రా కోసం గట్టి పోరాటం చేద్దామని సోమవారం బ్యాటింగ్కు దిగిన బంగ్లా.. తొలి గంటలోనే కీలక ఆటగాళ్లయిన షకీబల్, ముష్ఫికర్ రహీమ్ వికెట్లను కోల్పోయి డీలా పడింది. తొలి ఇన్నింగ్స్లో కీలక భాగస్వామ్యాలతో ఆతిథ్య జట్టుకు గట్టిపోటీనిచ్చిన ఈ స్టార్ బ్యాట్స్మెన్ మరోసారి అలాంటి ప్రదర్శన కనబరచలేకపోయారు. భారత స్పిన్నర్లు వారికి ఆ అవకాశం కూడా ఇవ్వలేదు. మూడో ఓవర్లోనే అద్భుత బంతితో షకీబల్ను అవుట్ చేసిన జడేజా బంగ్లాను దెబ్బ తీశాడు. టర్న్, బౌన్స్ అవుతూ వచ్చిన గుడ్లెంగ్త్ డెలివరీకి షకీబ్ వద్ద సమాధానమే లేకపోయింది. ఆరంభంలో కీలక వికెట్ కోల్పోవడంతో మహ్మదుల్లా, కెప్టెన్ ముష్ఫికర్ బాధ్యతలు తీసుకున్నారు. ఐదో వికెట్కు యాభై పరుగులు జోడించిన ఈ జోడీ ప్రమాదకరంగా మారడంతో కోహ్లీ రెండు ఎండ్ల నుంచి స్పిన్నర్లను రంగంలోకి దింపాడు. ఈ ఎత్తుగడ వెంటనే ఫలితాన్నిచ్చింది. అశ్విన్ తన నాలుగో బంతికే ముష్ఫికర్ను అవుట్ చేసి ఈ జోడీకి బ్రేకులు వేశాడు. ఓపిగ్గా ఆడాల్సిన సమయంలో అనవసర షాట్కు ప్రయత్నించిన రహీమ్.. కవర్స్లో జడేజాకు చిక్కాడు. తర్వాత కాస్త నెమ్మదించిన మహ్మదుల్లా.. షబ్బీర్ రహ్మాన్తో కలిసి ఇన్నింగ్స్ను చక్కదిద్దే ప్రయత్నం చేశాడు. ఈ క్రమంలో ఉమేష్ బౌలింగ్లో బౌండ్రీతో అర్థశతకం (115 బంతుల్లో) పూర్తి చేసుకున్నాడు. క్రీజులో నిలదొక్కుకున్నాక షబ్బీర్ రహ్మాన్ భారీ షాట్లతో అలరించాడు. అశ్విన్ బౌలింగ్లో బౌండ్రీ, సిక్సర్తో విజృంభించాడు. దాంతో, మరో వికెట్ పడకుండా బంగ్లా లంచ్కు వెళ్లింది.ఆతిథ్య బౌలర్ల జోరు..: తొలి సెషన్లో రెండే వికెట్లు పడడం... మహ్మదుల్లా-షబ్బీర్ క్రీజులో నిలదొక్కుకోవడంతో భారత శిబిరంలో కాస్త ఆందోళన నెలకొంది. కానీ, రెండో సెషన్లో జడేజాతో కలిసి బంతిని పంచుకున్న ఇషాంత్ చక్కని లైన్ అండ్ లెంగ్త్తో కట్టుదిట్టంగా బౌలింగ్ చేశాడు. షార్ట్పిచ్ బంతులతో ప్రత్యర్థిని పరీక్షించాడు. క్రీజులో ఉన్న ఇద్దరు బ్యాట్స్మెన్ను పెవిలియన్ చేర్చి బంగ్లా ఆశలపై నీళ్లు కుమ్మరించాడు. తొలుత.. గుడ్లెంగ్త్ బాల్తో షబ్బీర్ను ఎల్బీగా అవుట్ చేసిన అతను.. కాసేపటికే షార్ట్ బాల్తో మహ్మదుల్లా పని పట్టాడు. తన తర్వాతి ఓవర్లోనే మెహ్దీ హసన్ ఇచ్చిన క్యాచ్ను స్లిప్లో విజయ్ జారవిడవడంతో లంబూ మరో వికెట్ తీసే చాన్స్ కోల్పోయాడు. అప్పటికి.. మెహ్దీ 13 పరుగుల వద్ద ఉన్నాడు. ఈ అవకాశాన్ని సద్వినియోగం చేసుకున్న అతను.. భారత బౌలర్లకు పరీక్ష పెట్టాడు. రబీ కూడా దుర్భేద్యమైన డిఫెన్స్తో క్రీజులో నిలిచాడు. కానీ, పిచ్పై ఫుట్మార్క్, రఫ్ ఏరియాల్లో బంతులు విసిరిన జడేజా.. బంతిని స్పిన్ చేయసాగాడు. ఈ క్రమంలో జడేజా టర్న్, బౌన్స్తో కూడిన ఓ డెలివరీతో మెహ్దీని కీపర్ క్యాచ్ ద్వారా వెనక్కిపంపాడు. కాసేపటికే.. తైజుల్ (6)ను కూడా వెనక్కి పంపాడు. మరో వికెట్ మాత్రమే మిగిలుండడంతో అంపైర్లు.. రెండో సెషన్ను అరగంటపాటు పొడిగించారు. కానీ, భారత బౌలర్లు ముగించడానికి సమయం తీసుకోలేదు. 3 ఓవర్ల తర్వాత తస్కిన్ (1)ను ఎల్బీగా అవుట్ చేసిన అశ్విన్ ఇన్నింగ్స్కు తెరదించాడు. అయితే, ఈ వికెట్ కోసం రెండు సార్లు రివ్యూకు వెళ్లడం విశేషం. తొలుత అశ్విన్ ఎల్బీ కోసం అప్పీల్ చేశాడు. కానీ, క్యాచ్ అనుకొని ఫీల్డ్ అంపైర్ ఎరాస్మస్ థర్డ్ అంపైర్కు నివేదించాడు. తన నిర్ణయం అవుటని చెప్పగా.. రీప్లేలో బంతి బ్యాట్కు తగలకపోవడంతో నాటౌట్ సిగ్నల్ వచ్చింది. కానీ, థర్డ్ అంపైర్ ఎల్బీని చెక్ చేయకపోవడంతో కోహ్లీ డీఆర్ఎస్ కోరాడు. బంతి లైన్పై పిచ్ అయి వికెట్లను తాకుతున్నట్టు తేలడంతో తస్కిన్ వెనుదిరిగాడు. దాంతో, భారత ఆటగాళ్ల సంబరాలు మొదలయ్యాయి.3 భారత్కు అత్యధిక టెస్టు విజయాలు అందించిన మూడో కెప్టెన్ కోహ్లీ. 15వ విజయంతో అతను అజరుద్దీన్ (14)ను అధిగమించాడు. ధోనీ (27), గంగూలీ (21) ముందున్నారు. 6 భారత్కు ఇది వరుసగా ఆరో సిరీస్ విజయం. 2015లో శ్రీలంకను ఓడించిన కోహ్లీసేన తర్వాత దక్షిణాఫ్రికా, వెస్టిండీస్, న్యూజిలాండ్, ఇంగ్లండ్లను ఓడించింది.తొలి ఇన్నింగ్స్లో బౌలింగ్లో మేం చాలా అవకాశాలు సృష్టించుకున్నాం. ఒకవేళ ప్రత్యర్థిని 550-600 పరుగులకు కట్టడి చేస్తే మాకు అవకాశం ఉండేది. కానీ, రెండో ఇన్నింగ్స్లో బ్యాటిం గ్ క్లిష్టంగా మారింది. భారత్కు ఎన్నో ఆప్షన్లు ఉన్నాయి. వారి స్పిన్నర్లే కాకుండా, పేసర్లూ సత్తా చాటారు. ఈ మ్యాచ్తో పాఠాలు నేర్చుకొని తర్వాత మరింత ఉత్తమ ప్రదర్శన చేయాలనుకుంటున్నాం. మా టెయిలెండర్లు కూడా బాగా పోరాడారు. రెండు సార్లు 100కు పైగా ఓవర్లు బ్యాటింగ్ చేశాం.- బంగ్లా కెప్టెన్ ముష్ఫికర్ రహీమ్
adbhutamemi jaragaledu..! sanchalanaaniki taavu ledu..! swadesamlo kohlisena joru mundu bangladesh taloggakatappaledu..! aatanu aido rojuku teesukellinaa.. aa jattu dra prayatnaalu phalinchaledu..! daamto, varusagaa aaro sireesnu khaataalo vesukunna bharat.. swadesamlo otami erugani rikaardunu 19 testulaku penchukundi..! alaage, saarathigaa 15va vijayamtho bhaaratku atyadhika testu vijayaalu andinchina moodo keptenga ajaruddiinnu kohli adhigaminchaadu..! ayithe, matchlo odinaa.. rendu inningslloonuu vandaku paiga ovarlu aadina bangla tana poraatamtho aakattukundi...!keptenga 15va vijayam208 parugulatho banglapai bharat gelupupratyarthi dra prayatnaalu viphalamhaidarabad (aandhrajyoti creeda pratinidhi): chaaritraka testulo teamindia jayabheri moginchindi. swadesamlo bangladesto ekaika testulo kohlisena ghanavijayam saadhinchindi. uppal stadiumlo somavaram mugisina ee matchlo bharat 208 parugula tedaatho bangladesnu odinchindi. aatidhya jattuku sawal visurutuu aido roju varakuu poty ichina bangla poradi odindi. kohlisena nirdesinchina 459 parugula bhari lakshya chedanalo overnite skoru 103/3thoo chivari roju aata konasaaginchina bangladesh 250 parugulake migata edu viketluu kolpoi aaloutaindi. shakibal (22) overnite skoruku marokka parugu matrame jatha chesi venudiragagaa, kepten mushfikar raheem (23), shabbir rahman (22), mehdi hasan (23) jattuku otami tappinchalekapoyaru.mahmadullah (149 bantullo 7 forlatho 64) ontari poratam otami antaraanni matrame tagginchagaligindi. jadeja (4/78), ashwin (4/73) chero naalugu viketlatho banglaanu debba kottagaa.. ishant (2/40) rendu keelaka viketlatho satta chaataadu. bharat toli inningsnu 687/6, rendo inningsnu 159/4 scorla vadda dickler cheyagaa.. bangla modati inningslo 388 ransku aaloutaina sangati telisinde. dabul senchareetho adaragottina bhaarata kepten virat kohliki ‘man af da match’ avaardu dakkindi.mahmadullah poratam: vijayampai aasalu elaaguu lenanduna dra kosam gatti poratam cheddamani somavaram battingku digina bangla.. toli gantalone keelaka aatagaallayina shakibal, mushfikar raheem viketlanu kolpoi deela padindi. toli inningslo keelaka bhaagaswaamyaalatho aatidhya jattuku gattipotinichina ee star batsmen marosari alanti pradarsana kanabarachalekapoyaru. bhaarata spinnerlu vaariki aa avakaasam kuudaa ivvaledu. moodo ovarlone adbhuta bantitho shakeebalnu avut chesina jadeja banglaanu debba teesaadu. turn, bouns avutuu vachina gudlength delivareeki shakib vadda samadhaname lekapoyindi. aarambhamlo keelaka vicket kolpovadamtho mahmadullah, kepten mushfikar baadhyatalu teesukunnaru. aido viketku yabhai parugulu jodinchina ee jody pramaadakaramgaa maaradamtho kohli rendu endla nunchi spinnerlanu rangamloki dimpaadu. ee ettugada ventane phalitaannichindi. ashwin tana naalugo bantike mushfikarnu avut chesi ee jodiki brekulu vaesaadu. opiggaa aadaalsina samayamlo anavasara shatku prayatninchina raheem.. kavarslo jadejaaku chikkaadu. tarvaata kaasta nemmadinchina mahmadullah.. shabbir rahmaanto kalisi inningsnu chakkadidde prayatnam cheshaadu. ee kramamlo umesh boulinglo boundreetho ardhashatakam (115 bantullo) puurti chesukunnadu. kreesulo niladokkukunnaaka shabbir rahman bhari shatlatho alarinchaadu. ashwin boulinglo boundri, siksartho vijrumbhinchaadu. daamto, maro vicket padakunda bangla lanchku vellindi.aatidhya boularla joru..: toli seshanlo rende viketlu padadam... mahmadullah-shabbir kreesulo niladokkukovadamto bhaarata sibiramlo kaasta aandolana nelakondi. cony, rendo seshanlo jadejaatho kalisi bantini panchukunna ishant chakkani line and lengttho kattudittamgaa bouling cheshaadu. shartpich bantulatho pratyarthini pareekshinchaadu. kreesulo unna iddaru batsmennu pevilian cherchi bangla aasalapai neellu kummarinchaadu. toluta.. gudlength balto shabbirnu elbiga avut chesina atanu.. kasepatike shart balto mahmadullah pani pattaadu. tana tarvaati ovarlone mehdi hasan ichina kyaachnu sliplo vijay jaaravidavadamtho lamboo maro vicket teese chans kolpoyadu. appatiki.. mehdi 13 parugula vadda unnaadu. ee avakaasaanni sadviniyogam chesukunna atanu.. bhaarata boularlaku pareeksha pettaadu. rabi kuudaa durbhedyamaina defensto kreesulo nilichaadu. cony, pichpai futmark, raf ariyaallo bantulu visirina jadeja.. bantini spin cheyasagadu. ee kramamlo jadeja turn, bounsto kuudina oo delivariitoe mehdini keepar catch dwara venakkipampadu. kasepatike.. taijul (6)nu kuudaa venakki pampaadu. maro vicket matrame migilundadamtho ampairlu.. rendo seshannu aragantapaatu podiginchaaru. cony, bhaarata boularlu muginchadaaniki samayam teesukoledu. 3 ovarla tarvaata taskin (1)nu elbiga avut chesina ashwin inningsku teradinchaadu. ayithe, ee vicket kosam rendu saarlu rivyuku velladam visesham. toluta ashwin elby kosam appil cheshaadu. cony, catch anukoni feald ampair erasmus therd ampairku nivedinchaadu. tana nirnayam avutani cheppagaa.. replelo banti byaatku tagalakapovadamto natout signal vachindi. cony, therd ampair elbeeni chec cheyakapovadamto kohli drs koradu. banti linepy pitch ayi viketlanu taakutunnattu teladamtho taskin venudirigaadu. daamto, bhaarata aatagaalla sambaraalu modalayyayi.3 bhaaratku atyadhika testu vijayaalu andinchina moodo kepten kohli. 15va vijayamtho atanu ajaruddin (14)nu adhigaminchaadu. dhonee (27), gangoolee (21) mundunnaru. 6 bhaaratku idhi varusagaa aaro siries vijayam. 2015loo srilankanu odinchina kohlisena tarvaata dakshinaafrikaa, vestindies, neusiland, inglandlanu odinchindi.toli inningslo boulinglo mem chala avakaasaalu srushtinchukunnam. okavela pratyarthini 550-600 parugulaku kattadi cheste maaku avakaasam undedi. cony, rendo inningslo byatim g klishtamgaa maarindi. bhaaratku enno aapshanlu unnaayi. vaari spinnerle kakunda, paesarluu satta chaataaru. ee myachto paataalu neerchukoni tarvaata marinta uttama pradarsana cheyalanukuntunnam. maa tailenderlu kuudaa baga poraadaaru. rendu saarlu 100ku paiga ovarlu batting chesham.- bangla kepten mushfikar raheem